दुर्ग-बालोद-दल्ली तक हाईस्पीड एसी बस चलाने प्राइवेट एजेंसी की तलाश
दुर्ग-बालोद-दल्लीराजहरा मुख्य मार्ग में हाईस्पीड एसी बस चलाए जाने की योजना है। इसके लिए शासन व परिवहन विभाग से सहमति मिल चुकी है।
आरटीओ पी. भट्टाचार्य का कहना है कि प्राइवेट कंपनी के मालिक संपर्क कर रहे हैं लेकिन अब किसी ने आवेदन नहीं किया है। इसलिए आवेदन का इंतजार कर रहे है। जो नए बस खरीदकर आवेदन करेगा। इसके बाद प्राथमिकता के आधार पर परमिट जारी कर दिया जाएगा। कयास लगाए जा रहा हैं कि इस रूट में चलने वाली प्राइवेट बस संचालक जल्द ही नए बस खरीदकर आवेदन करेंगे।
सूत्रों की मानें तो हाईस्पीड एसी बस चलाए जाने को लेकर अगर कोई प्राइवेट कंपनी तैयार नहीं होती है तो शासन अपने स्तर पर लोगों को बस की सुविधा उपलब्ध कराएगा। जिलेवासी इंतजार कर रहे है कि कब आवागमन मे सुविधा मिलेगी। गौरतलब है कि हाल ही में शासन की ओर से आदेश जारी किया गया है कि जिला मुख्यालय से रायपुर तक राजधानी बस सेवा शुरू होगा। इसके अलावा पहले से दुर्ग से दल्लीराजहरा तक एसी बस चलाए जाने की योजना तैयार की गई है। ऐसे में लोगों को दुर्ग व रायपुर जाने के लिए दो बस की सौगातें मिलेगी।
स्टापेज पर देर तक नहीं रूकेगी बस, समय बचेगा
एसी बस, सिटी बस चलने से लोगों को आवागमन में सुविधाएं मिलेगी। प्राइवेट बस वर्तमान में तीन घंटा बालोद से दुर्ग सफर करता है, इसका कारण दर्जनों जगह यात्रियों के इंतजार में ड्रायवर वाहन खड़ा कर देता है। लेकिन सिटी व एसी बस ड्राइवर निर्धारित समय से ज्यादा बस स्टापेज पर नहीं रूकेगी। जिससे कम समय में ही लोग अपने गंतव्य स्थान तक पहुंच सकेंगे।
hin_Deva hin_Deva hin_Deva hin_Deva hin_Deva hin_Deva